آوروپا بیرلیگینه عضو 8 اؤلکه سوریه-ده کی توققوشما‌لاردان میلیون‌لارلا اینسانین اساساً کیفایت قدر اذیت چکدیگینی بیل‌دیره‌رک، طرف‌لره دیپلوماتیک حل اوچون چاغیریش ائتدی.
8 آوروپا بیرلیگی اؤلکه‌سی دونن ییغینجاق کئچیرن بمت تهلوکه‌سیزلیک شوراسی‌نین ییغینجاغین‌دان اول ادلیب مسئله سینده کی ناراحات‌لیق‌لارینی دیله گتیره‌رک، تورکیه و بمت-نین عاجیل دیپلوماتیک حل یولو تاپیلماسی ایله باغلی جهدلرینی دستک‌له‌دیغینی آچیقلادی.
بونو بمت تهلوکه‌سیزلیک شوراسی ییغینجاغی‌نین گیریش حیسه‌سینده قروپ آدیندان چیخیش ائدن سوئد-ین بمت-دکی دایمی نماینده‌سی اولوف اسکوگ دئییب.
اسکوگ ادلیبه ائدیله‌جک حربی عملیاتین بؤلگه‌نی داها دا تهلوکه‌لی حالا گؤترجگینه دقت چکه‌رک بیلدیریب کی، سوریه-نین شیمال-غربینده سوریه رژیمی و روسیا طرفیندن آرتیریلان، سیویل لر اوچون پتانسیل فلاکته چئوریله بیله‌جک حربی فعال‌لیق‌دان ناراحات‌لیق دویوروق. ادلیبه ائدیله‌جک جدی بیر حربی عملیات بؤلگه‌ده یاشایان بیر میلیون اوشاق داخیل اولماقلا 3 میلیون ‌دان چوخ سیویلین حیاتینی تهلوکه ایله قارشی-قارشییا قویا‌جاق. رژیمین مرحمت‌سیز محاصره‌سی و حربی عملیات‌لار سببیندن اساساً ائو-ائشیک‌لرین‌دن ائدیلن سیویل لر ده داخیل اولماقلا بو، یئنی کوتلوی کؤچه سبب اولا بیلر.
ایسکوگ سوریه-ده هر هانسی شیمیایی سلاح‌دان ایستیفاده ائدیلمه‌سی‌نین ده قبول ائدیلمز اولدوغونو وورغولاییب. سوئد-ین بمت-دکی دایمی نماینده‌سی ایسکوقون آدیندان آچیقلاما وئردیگی اؤلکه‌لر آراسیندا، ایتالیا، آلمانیا، فرانسا، اینگیلتره، هلند، سوئد، بلژیک و لهستان یئر توتوب.
